cyanic-selkie/wikianc huggingface dataset:
Հրայր Մարուխյան
Կենսագրություն
Հրայր Թորգոմի Մարուխյանը ծնվել է 1928 թվականի դեկտեմբերի 19-ին Իրանի Քերմանշահ քաղաքում։ Ավարտելով Իրանի պետական համալսարանի մեքենագիտական ճարտարագիտության բաժինը, հետագայում նա հիմնեց իր սեփական ճարտարագիտական ձեռնարկությունը։
Վաղ տարիքից անդամակցել է ՀՅԴ Թեհրանի Երիտասարդական միությանը, այնուհետև Հայ Հեղափոխական Դաշնակցությանը։ Եղել է Թեհրանի «Արարատ» մարզամշակութային միության հիմնադիրներից մեկը, հետագայում տնօրենը։ Ազգային-հասարակական գործունեության առաջին քայլերից դրսեւորել է կազմակերպական ակնառու ձիրք եւ գաղափարական սկզբունքայնություն։
1963 թվականին, որպես ՀՅԴ Հյուսիսային Իրանի Կենտրոնական Կոմիտեի ներկայացուցիչ՝ Հրայր Մարուխյանը մասնակցել է ՀՅԴ 18-րդ Ընդհանուր Ժողովին, որը սերնդափոխության առումով ՀՅԴ պատմության մեջ կարևոր նշանակություն է ունեցել։ Հրայր Մարուխյանը ընտրվեց ՀՅԴ Բյուրոյի անդամ։ 1964 թվականի սեպտեմբերին ընտանիքով տեղափոխվեց Լիբանան, որի մայրաքաղաքում էր գտնվում ՀՅԴ Բյուրոյի նստավայրը։
1967 թվականին՝ ՀՅԴ Ընդհանուր Ժողովին, նա վերընտրվեց երիտասարդ կազմ ունեցող ՀՅԴ Բյուրոյի անդամ, իսկ 1972 թվականի ապրիլին` Բյուրոյի ներկայացուցիչ Ա. Քաբաքյանի մահից հետո, ստանձնեց ՀՅԴ Բյուրոյի ներկայացուցչի պարտականությունները։ Նույն տարվա դեկտեմբերին կայացավ ՀՅԴ 20-րդ Ընդհանուր Ժողովը, երբ որդեգրվեց Դաշնակցության վերջին քառորդ տարվա գործունեությունը պայմանավորող քաղաքական ուղեգիծը, Հրայր Մարուխյանը ընտրվեց ՀՅԴ Բյուրոյի ներկայացուցիչ։ Այնուհետև, մինչև 1994 թվականի հուլիսի 17-ը, նա հաջորդաբար վերընտրվեց այդ պաշտոնին։
Քաղաքական և կազմակերպական առումներով Դաշնակցության համար նոր հանգրվան սկսվեց 1988 թվականին, ՀՅԴ 24-րդ Ընդհանուր Ժողովի ժամանակ, երբ Արցախյան շարժման հետ Դաշնակցության գործունեության առանցքը դարձավ «Դեպի Երկիր» նշանաբանի իրագործումը։ Անձամբ գլխավորելով կազմակերպության վերընձյուղման աշխատանքները հայրենիքում՝ Հրայր Մարուխյանը, որպես ՀՅԴ Բյուրոյի ներկայացուցիչ, գործուն ներկայություն ունեցավ Հայաստանի քաղաքական թատերաբեմի վրա՝ Արցախի ազգային-ազատագրական պայքարին և Հայաստանի ազգային զարթոնքի շարժմանը ըստ ամենայնի զորակցելու առաջադրանքով։
Այնուհետև, ավելի քան երկու տարի, մինչև 1994 թվականի հուլիսի 17-ը, Հրայր Մարուխյանը դարձավ իշխող վարչախմբի բռնապետական քայլերի դեմ ծավալված քաղաքական պայքարի խորհրդանիշը։
Մահ
Հրայր Մարուխյանը իր մահկանացուն կնքեց 1998 թվականի դեկտեմբերի 21-ին։ Նրա փափագն էր ապրել Հայաստանում և իր կյանքը նվիրաբերել նորանկախ Հայաստանի ապագա հզորացման գործին։ Սակայն ճակատագիրը այլ կերպ դրսևորվեց։ Հայաստանի նոր իշխանությունները վերանայեցին 1992 թվականի հուլիսի 29-ի որոշումը և Հրայր Մարուխյանի աճյունը տեղեփոխվեց Երևան։ 1998 թվականի դեկտեմբերի 26-ի թաղման արարողությանը ներկա էին նախագահ Ռոբերտ Քոչարյանը, մի շարք նախարարներ և բարձրաստիճան պաշտոնատար անձիք աշխարհի տարբեր մասերից։ Զինվորականներով ուղղեկցվող թաղման թափորը շարժվեց Երևանի Կոմիտասի անվան կոնսերվատորիայի սրահից մինչև Քաղաքային պանթեոն։ Կիրակի օրը, 1998 թվականի դեկտեմբերի 27-ին Էջմիածնի Մայր Տաճարում, ինչպես նաև աշխարհի տարբեր եկեղեցիներում, տեղի ունեցավ հոգեհանգստի արարողություն։
Աղբյուրներ
Կատեգորիա:Հայ քաղաքական գործիչներ Կատեգորիա:Հայ հասարակական գործիչներ Կատեգորիա:Երևան քաղաքում թաղվածներ Կատեգորիա:ՀՅԴ անդամներ
Ռևինո (գյուղ, Կրասնոարմեյսկի շրջան)
Ռևինո (Ревино), գյուղ Ռուսաստանի Սարատովի մարզի Կրասնոարմեյսկի շրջանի կազմում։
Բնակչությունը վերջին գրանցված տվյալներով կազմում էր 491 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Սարատովի մարզի Կրասնոարմեյսկի շրջանի բնակավայրեր
Թամբակիր ճպուռ
Նկարագրություն
61-70 մմ երկարությամբ մարմնով խոշոր ճպուռ է։ Գունավորումը դեղնադարչնագույն կամ ավազագույն է, արուի փորիկի երկրորդ հատվածն ունի վառ կապույտ, իսկ էգինը՝ մանուշակագույն բիծ, որը մասամբ անցնում է 3-րդ հատվածի վրա։ Փորիկի հատվածներն ունեն մուգ շագանակագույն, անհարթ լայնակի զոլ և նեղ, մուգ գունավորված միջհատվածային օղեր։
Տարածվածություն
Տարածված է Աֆրիկայի անապատներում, Միջերկրական ծովի երկրներում, դեպի արևելք՝ մինչև Հյուսիսային Հնդկաստան և Միջին Ասիա, Կովկաս՝ (Գլխավոր լեռնաշղթա), Վրաստան և Հայաստան։ Հայաստանում հայտնի է Արարատյան հարթավայրի որոշ կետերից՝ Արմավիրի (Եղեգնավան, Արաքս, Արազապ, Մարգարա գյուղեր) և Արարատի (Արարատ քաղաքի մոտ) մարզերից։
Էկոլոգիա
Ապրում է կիսանապատային գոտու մանր, տաք, հաճախ ժամանակավոր ջրամբարներում և լճերում։ Թռչում է մթնշաղին, երբեմն՝ դեպի լույսի աղբյուրը։ Եվրոպայում հանդիպում են գլխավորապես մարտի վերջին և հոկտեմբերին, Հայաստանում՝ հուլիսին (ձվադրման պահին) և օգոստոսին։
Պահպանություն
Հազվագյուտ տեսակ է, որը ներկայացված է սահմանաեզրին գտնվող մեկուսացած պոպուլյացիայով։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես վտանգված տեսակ։
Ոչ մեծաքանակ, տեղ-տեղ հանդիպող տեսակ է, որի թվաքանակի փոփոխության միտումները հայտնի չեն։
Վտանգման հիմնական գործոններ հանդիսանում են տարածքի՝ գյուղատնտեսական նպատակներով յուրացումը, գլխավորապես մելիորատիվ աշխատանքներով պայմանավորված ջրամբարների հիդրոլոգիական ռեժիմի փոփոխությունները։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Միջատներ Կատեգորիա:ՀՀ Կարմիր գրքում գրանցված կենդանիներ Կատեգորիա:Վտանգված տեսակներ
Արշալույս Հարությունյան
Արշալույս Ֆրունզեի Հարությունյան, ռեժիսոր, հայ դերասան։ ՀՀ վաստակավոր արտիստ (2015)։
Կենսագրություն
Արշալույս Հարությունյանը ծնվել է 1977 թ. հունվարի 26-ին, Գերմանիայի Պոտսդամ քաղաքում։ 1998 թ. ավարտել է Երևանի թատրոնի և կինոյի պետական ինստիտուտի դերասանական բաժնի Զավեն Տանտինցյանի արվեստանոցը։ Առաջին անգամ բեմ է բարձրացել 7 տարեկանում, Խորեն Աբրահամյանի ղեկավարությամբ՝ Լենինականի Վ. Աճեմյանի անվան դրամատիկական թատրոնում։ Որպես դերասան հանդես է եկել 40-ից ավելի ներկայացումներում և ֆիլմերում։
1984-1994 թվականներին աշխատել է Լենինականի դրամատիկական թատրոնում, 1988-1992 թվականներին` Երևանի Գ․ Սունդուկյանի անվան ազգային ակադեմիական թատրոնում, 1995-1998 թվականներին` Երևանի Պատանի հանդիսատեսի թատրոնում։ 1996 թվականից աշխատում է Երևանի պետական Կամերային թատրոնում` որպես ռեժիսոր և դերասան։
1995 թ. առաջին «Թող փառաբանվի ու հարատևի էությունն ու անունը քո թատրոն» ռեժիսորական աշխատանքով մասնակցել և հաղթող է ճանաչվել «Թատերական գարուն» երիտասարդական փառատոնում։ «Երկաթ» և «Յան TV» փրոդաքշններում հանդիսացել է մի շարք հեռուստատեսային հաղորդումների հեղինակ և հաղորդավար։ 2001 թ. Քրիստոնեության ընդուման 1700-ամյակի կապակցությամբ` բեմադրել է «Գրիգոր Լուսավորիչ» ռոք օպերա բացօթյա մասսայական ներկայացումը «Կասկադ» համալիրում։ 2009 թվականից «Երկաթ» մշակութային ակումբի ղեկավարն է։ Մասնակցել է 30-ից ավելի հանրապետական ու միջազգային թատերական և կինոփառատոների։ 2013 թ. «Տարվա լավագույն ներկայացում» անվանակարգում արժանացել է ՀԹԳՄ «Արտավազդ» մրցանակի` «Սկոտչ և վիսկի» ներկայացման համար։
2015 թ. Թատրոնի միջազգային օրվա առթիվ, Երևան քաղաքի թատերարվեստի ոլորտում ունեցած ավանդի, գեղարվեստական արժեքների ստեղծման և տարածման համար պարգևատրվել է «Երևան քաղաքի մշակույթի պատվավոր գործիչ» հուշամեդալով։ 2015 թ. Հանրապետության տոնի առթիվ, բեմական արվեստի բնագավառում ունեցած վաստակի համար Արշալույս Ֆրունզեի Հարությունյանին շնորհվել է «ՀայաստանիՀանրապետության վաստակավոր արտիստ»-ի պատվավոր կոչում։
(5347) Օրեսլեսկա
(5347) Օրեսլեսկա (Orestelesca), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 24-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 3,01063 ա. մ., առավելագույնը մոտենում է 2,8944 ա. մ. հեռավորության վրա և հեռանում 3,1269 ա. մ. ։ Արեգակի շուրջ մեկ ամբողջական պտույտ է կատարում 1908,03 երկրային օրվա ընթացքում, իր ուղեծրով շարժվելով միջինում 0,188677 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լոխ (գյուղ, Նովոբուրասկի շրջան)
Լոխ (Лох), գյուղ Ռուսաստանի, Սարատովի մարզի Նովոբուրասկի շրջանի կազմում։
Բնակչությունը վերջին հայտնի գրանցված տվյալներով կազմում էր 780 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Նովոբուրասկի շրջանի բնակավայրեր Կատեգորիա:1698 թվականին հիմնադրված բնակավայրեր
ԱՄՆ-ի պատմություն (1991-2008)
1991-2008 թվականներ, ժամանակաշրջան ԱՄՆ պատմության մեջ, որը սկսվել է Սառը պատերազմի ավարտից հետո։ ԽՍՀՄ փլուզմամբ ԱՄՆ-ն դարձավ աշխարհում միակ գերտերությունը՝ ստանձնելով առաջատար դերը Մերձավոր Արևելքի և Պարսից ծոցի ռազմական միջամտություններում։
Իրադարձություններ
1993 թվականին նախագահ դարձավ ԱՄՆ դեմոկրատական կուսակցություն անդամ Բիլ Քլինթոնը, իսկ մեկ տարի անց ԱՄՆ հանրապետական կուսակցությունը 40 տարում առաջին անգամ մեծամասնություն կազմեց Կոնգրեսում։ Դեմոկրատական և հանրապետական կուսակցությունների միջև ընթացող ներքին մենամարտը հանգեցրեց կառավարության աշխատանքի դադարեցմանը։ Մոնիկա Լևինսկու սկանդալի հետ կապված մեղադրանքները 1998 թվականին հանգեցրին Քլինթոնի իմպիչմենտին, բայց ավելի ուշ նա արդարացվեց Սենատի կողմից։
2000 թվականի նախագահական ընտրություններում հաղթեց հանրապետական կուսակցության ներկայացուցիչ Ջորջ Ու. Բուշ ը։ Կառավարման սկզբում Բուշի վարչակազմը հավանություն տվեց կրթական բարեփոխումներին և բոլոր հարկերի կրճատմանը։ 2001 թվականի ահաբեկչական գործողություններից հետո ԱՄՆ-ն սկսեց պայքարել ակաբեկչության դեմ՝ ներխուժելով 2001 թվականին Աֆղանստան և 2003 թվականին՝ Իրաք ։
Գլոբալացում և տենտեսական աճ
Բիլ Քլինթոնի նախագահության տարիներին ամերիկյան քաղաքական դիսկուրսը հիմնականում կենտրոնացած էր ներքին խնդիրների վրա։ 1990-ականների սկզբին ԱՄՆ տնտեսությունը գտնվում էր ռեցեսիայի մեջ։ Տնտեսության վերականգնումը սկսվել է 1994 թվականին և մեծ թաափ ստացել տեխնոլոգիական պայթյունի շնորհիվ։ 1998 թվականին գործազրկությունը կազմում էր 5%։
1991 թվականին ԽՍՀՄ փլուզումից հետո Միացյալ Նահանգները գերիշխող ռազմական տերություն էր աշխարհում, իսկ Ճապոնիան, որին համարում էին ԱՄՆ խոշորագույն տնտեսական մրցակիցը, հայտնվել էր լճացման շրջանում։ ԱՄՆ գլխավոր առևտրային մրցակիցը Չինաստանն էր։
1990-ական թվականներին ներգաղթը մեծացավ հիմնականում Լատինական Ամերիկայից և Ասիայից՝ հիմք հանդիսանալով հետագա տասնամյակների ընթացքում ԱՄՆ բնակչության ժողովրդագրական կազմի փոփոխությունների համար։ Լատինոամերիկացիները սկսեցին փոխարինել աֆրոամերիկացիներին՝ որպես ամենամեծ փոքրամասնություն։
Պատերազմ Պարսից ծոցում
Արդյունաբերական տեսանկյունից զարգացած աշխարհի զգալի կախվածությունը նավթից ակնհայտ է դարձել ԱՄՆ համար նախ 1973 թվականի համաշխարհային նավթային ճգնաժամից հետո, ապա՝ 1979 թվականի երկրորդ տնտեսական ճգնաժամի ժամանակ։
Մերձավոր Արևելքի հակամարտությունը 1990 թվականի օգոստոսի 2-ին ևս մեկ միջազգային ճգնաժամ է առաջացրել, երբ Իրաքը ներխուժել և փորձել է բռնակցել հարևան Քուվեյթը։
Ծանոթագրություններ
Կատեգորիա:ԱՄՆ-ի պատմություն Կատեգորիա:20-րդ դարը ԱՄՆ-ում Կատեգորիա:ԱՄՆ-ի պատմություն ըստ ժամանակաշրջանի Կատեգորիա:Բնօրինակում անաղբյուր հոդվածներ
Օկա Գորոդովիկով
Օկա Իվանովիչ Գորոդովիկով (Ока́ Ива́нович Городовико́в, ), կալմիկ խորհրդային զորապետ, գեներալ-գնդապետ, Խորհրդային Միության հերոս (1958), ԽՄԿԿ անդամ (1919)։
Մասնակցել է Առաջին համաշխարհային պատերազմին (1914-1918 թթ.)։ 1918 թվականին ընդգրկվել է Խորհրդային բանակի շարքերում։ Ռուսաստանի քաղաքացիական պատերազմի ժամանակ եղել է Առաջին հեծյալ բանակի դիվիզիայի հրամանատար, ապա՝ Երկրորդ հեծյալ բանակի հրամանատար։ Երկրորդ համաշխարհային պատերազմի ժամանակ, չնայած ժամանակավրեպությանը, շարունակել է ղեկավարել հեծելազորային միավորումներ։ 1943-1947 թվականներին եղել է հեծելազորի հրամանատարի տեղակալ։ Պարգևատրվել է Լենինի 3, Կարմիր դրոշի 6, «Հայրենական պատերազմի» 1-ին աստիճանի շքանշաններով։
Կատեգորիա:Գեներալներ Կատեգորիա:Առաջին համաշխարհային պատերազմի մասնակիցներ Կատեգորիա:Երկրորդ համաշխարհային պատերազմի մասնակիցներ Կատեգորիա:Մոսկվա քաղաքում մահացածներ Կատեգորիա:Խորհրդային Միության հերոսներ Կատեգորիա:ԽՄԿԿ անդամներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Նովոդևիչյան գերեզմանատանը թաղվածներ
Դումսքրոլինգ
Դումսքրոլինգ կամ դումսըրֆինգ (doom - «չար ճակատագիր», «կործանում» և scroll - «ոլորել, թերթել»), «ցավալի ընկղմում նորությունների հոսքի մեջ, որտեղ մեծ մասամբ վատ լուրեր են», էկրանին հատկացված չափազանց մեծ քանակությամբ ժամանակ ծախսելու երևույթ, բացասական լուրերի կլանում ։ Որոշ դեպքերում նորությունների հոդվածների նկատմամբ մեծ ուշադրությունը և հիմնականում բացասական լուրերի ընթերցումը կարող են հանգեցնել վնասակար հոգեֆիզիոլոգիական ռեակցիաների ։ Հոգեվերլուծաբան Դմիտրի Բասովը դումսքրոլինգի զանգվածային տարածումը կապում է կորոնավիրուսային համաճարակի հետ։ Նորաբանությունը արագ տարածվել է սոցիալական ցանցերում ։
Պատմություն
Դումսքրոլինգի պրակտիկան կարելի է համեմատել 1970-ականների ավելի հին երևույթի հետ, որը կոչվում էր «չար աշխարհի համախտանիշ», որը համեմատելի է «մարդու վրա տեղեկատվության երկարատև ազդեցությամբ ձևավորված համոզմունքի հետ, որ աշխարհն ավելի վտանգավոր վայր է ապրելու համար, քան իրականում է» ։ Հետազոտությունները ցույց են տալիս, որ վատ լուրերը խրախուսում են մարդկանց ավելի շատ տեղեկություններ փնտրել այս և նմանատիպ թեմաների շուրջ, ինչը ստեղծում է շարունակական վատ լուրերի շարք։
Անգլերեն «doom» բառը խոսակցականում նշանակում է խավար և չարիք՝ նկատի ունենալով ճակատագիրը ։ Համացանցի հայտնվելու սկզբնական շրջանում « ճամփորդելը » սովորական բայ էր, որն օգտագործվում էր վեբ բովանդակությունը դիտելու համար. Նմանապես, «թերթել» բառը վերաբերում է տեքստի, պատկերների և այլնի վրայով անցնելուն ։
Դումսքրոլինգ բառը Մերիամ Վեբստեր (Merriam-Webster) բառարանում չկա,դրա կազմողները վերահսկում են լեզվում տերմինի պատմությունը և առկայությունը։ Բառն ավելի ու ավելի է օգտագործվում հասարակության մեջ, սակայն դրա օգտագործման հաճախականությունը դեռ չի համապատասխանում բառարաններում ներառելու չափանիշներին՝՝ բառի փաստացի օգտագործումը գեղարվեստական և գիտահանրամատչելի հրատարակություններում ։ Dictionary.com հարթակն այն ընտրել է որպես 2020 թվականի օգոստոսի տրենդ ։ Ավստրալական անգլերենի Macquarie բառարանը դումսքրոլինգն անվանել է 2020 թվականի տարվա բառ ։
Տարածում
Տերմինը հայտնի է դարձել COVID-19 համաճարակի, Ջորջ Ֆլոյդի սպանությանը հաջորդած բողոքի ցույցերի, 2020 թվականիի ԱՄՆ նախագահական ընտրությունների և 2021 թվականին ԱՄՆ Կապիտոլիումի գրոհի ժամանակ, քանի որ նշվել է, որ այս իրադարձությունները սրել են դումսքրոլինգի պրակտիկան  ։
Դումսքրոլինգը լայն տարածում է գտել COVID-19 համաճարակի ժամանակ։ COVID-19-ի վերաբերյալ հուսալի նոր տվյալների բացակայության պատճառով շատ օգտատերեր իրենց նորությունների հոսքերում գտել են բորբոքային « կեղծ լուրեր » : Բացասական նորությունները լայնորեն տարածվել են համացանցում, ուստի տերմինի ժողովրդականությունը կտրուկ աճել է, հատկապես այնպիսի հարթակներում, ինչպիսիք են Թվիթթերը և Ինստագրամը։
Բացասական ազդեցություն
Մարդիկ միշտ փորձել են ուսումնասիրել անհասկանալի և վտանգավոր երևույթները, որ փորձեն դրանց հակազդել ։ 20-րդ դարի վերջից հասարակությունը թվայնացրել է տեղեկատվության տարածումը, հիմնականում արագորեն տարածելով բամբասանքներ և ասեկոսեներ, ինչպես նաև սպանությունների, աղետների և այլ բացասական իրադարձությունների խիստ ուռճացված մանրամասներ։ Մասնագետները կարծում են, որ բացասական նորությունների գրավչությունը արտասովոր փորձի ցանկությունն է, որը կարող է «ցնցել» մարդուն և սովորեցնել իսկապես սիրել կյանքը, ինչը «կստվերի առօրյա, ընթացիկ առօրյա խնդիրները»։ Մինչ մարդը հետևում է վերջին նորություններին, վատ իրադարձությունները չեն կարող զարմացնել նրան, ակլ կարող է կատալիզատորի դեր խաղալ վատ սովորություն ձեռք բերելու համար։ Հոգեբանները նշում են, որ «դժբախտությունների հոսքը թերթելը ձեռնտու չէ, այլ ավելի շուտ «ճոճում է նավակը», խաթարում է մտավոր գործունեության կայունությունը և իրական կյանքից հեռու տանում դեպի վախերի և երևակայությունների աշխարհ ։
Կարծիք կա, որ մարդիկ հակում ունեն բացասականի հանդեպ ։ Ենթադրաբար բացասական իրադարձություններն ավելի մեծ ազդեցություն են ունենում մտավոր բարեկեցության վրա, քան լավերը ։ Լոուրենսի Կանզասի համալսարանի հաղորդակցության ուսումնասիրությունների պրոֆեսոր Ջեֆրի Հոլը նշում է, որ եթե մարդը մշտական բավարարվածության մեջ է, հնարավոր սպառնալիքները կարող են գրավել նրա ուշադրությունը ։ Օհայոյի նահանգային համալսարանի Վեքսներ բժշկական կենտրոնի հոգեբույժը նույնպես կարծում է, որ մարդիկ ծրագրավորված են «բացասականը տեսնելու և ձգտելու դեպի բացասականը, քանի որ դա կարող է [նրանց] ֆիզիկական վնաս պատճառել» ։ Նա նշում է էվոլյուցիան որպես պատճառ, թե ինչու մարդիկ փնտրում են բացասական լուրեր ։
Շատերը անգիտակցաբար բացասական տեղեկատվություն են փնտրում։ Սոցիալական մեդիայի ալգորիթմները ուշադրություն են դարձնում օգտատերերի պահանջած բովանդակությանը և ցուցադրում են նմանատիպ բնույթի հաղորդագրություններ, որոնք հիմք են ծառայում դումսքրոլինգի ։
Ուղեղի անդրադարձ
էվոլյուցիոն մեխանիզմի արդյունքում մարդիկ «ծրագրավորված են հայտնաբերելու և կանխատեսելու վտանգը»։ Հաճախ հետևելով բացասական վերնագրերին, հետևելով կատարվող փաստերին, նրանք ենթադրում են, որ պատրաստ կլինեն վտանգներին և իրենց ավելի լավ կզգան, սակայն նորությունների երկարատև թերթումը կարող է հանգեցնել միայն վատ տրամադրության և հոգեկան առողջության, քանի որ անձնական վախերը կարող են ուժեղանալ ։
Ուղեղի ստորին ճակատային գալարը կարևոր դեր է խաղում տեղեկատվության մշակման և ենթադրյալ իրականության նոր տեղեկատվության մեջ դրա ինտեգրման գործում ։ Ուղեղը «ընտրովի զտում է վատ լուրերը», տեղեկատվության ստացմանը համընթաց, և դումսքրոլինգի ժամանակ կարող է վտանգ զգալ այդ գործողություններից և, ի պատասխան, միգուցե անջատել «վատ լուրերի ֆիլտրը» ։
Հետազոտողները փորձ են անցկացրել, որի ժամանակ ձախ ստորին ճակատային գալարը մանիպուլյացիայի է ենթարկվել՝ օգտագործելով տրանսկրանիալ մագնիսական խթանում։ Հետազոտությունը ցույց է տվել, որ հիվանդները մեծ հավանականությամբ ընդգրկվել են բացասական տեղեկատվության որոնման մեջ ։ Սա ենթադրում է, որ  ձախ ստորին ճակատային գալարը կարող են պատասխանատու լինել անձնական համոզմունքների փոփոխության կանխարգելման համար, եթե մեկը հետևում է վատ լուրերին։ Երբ մասնակիցներին ներկայացվել է դրական  տեղեկատվություն, տրանսկրանիալ մագնիսական խթանումը ցույց է տվել, որ ուղեղը դեռ թարմացնում էր համոզմունքները՝ ի պատասխան դրական նորությունների ։ Ուսումնասիրությունը նաև ենթադրում է, որ ուղեղը ընտրողաբար զտում է տեղեկատվությունը և թարմացնում համոզմունքները այնպես, որ նվազեցնում է սթրեսն ու անհանգստությունը՝ լավ նորությունները մշակելով ավելի մեծ ուշադրությամբ ։ Ակտիվ դումսքրոլինգը ուղեղը ենթարկում է ավելի անբարենպաստ լուրերի և կարող է սահմանափակել լավ նորություններ ընդունելու և վատը անտեսելու ուղեղի կարողությունը ։ Այս ամենը կարող է հանգեցնել նրան, որ մարդու մոտ հաճախ կարող են առաջանալ բացասական հույզեր, որոնք ստիպում են մարդուն զգալ անհանգստություն, դեպրեսիա և մեկուսացում ։
Ուսումնասիրություններ
Սասեքսի համալսարանի հոգեբանության դասախոսները հետազոտություն են անցկացրել, որի մասնակիցները դիտել են հեռուստատեսային նորություններ՝ բաղկացած «դրական, չեզոք և բացասական նյութերից» ։ Հետազոտությունը ցույց է տվել, որ այն մասնակիցներին, ովքեր դիտել են բացասական լրատվական հաղորդումներ, նկատվել է անհանգստության, տխրության և անձնական փորձառությունների նկատմամբ աղետալի հակումների աճ ։
Ֆիզիոլոգիական ազդեցություն
Հոգեբանության ինստիտուտի պրոֆեսոր Դեբորա Սերանին ասում է, որ բացասական մեդիան պաշտպանական պատասխան է առաջացնում, մասնավորապես ինկապսուլյացիա, որի ընթացքում անձը «փորձում է պարուրել կամ փակել տրավմայի արտահայտումները», ինչը հանգեցնում է դրա աղբյուրի ժխտմանը։ Մասնագետները նկարագրում են «թմբիրի» նման մի երևույթ, որը կարող է հանգեցնել հոգնածության, անգույն խոսքի և կոգնիտիվ ֆունկցիաների անկման ։ Բժիշկ Իննա Ռեշետովան ասում է, որ պառնալիքի աղբյուրներ փնտրելու մարդկանց սովորությունը կարող է ոչ միայն դառնալ ցանցում «կախվելու» վատ սովորություն, այլ նաև լրջորեն խաթարում են հոգեկան առողջությունը։ Նա խորհուրդ է տալիս դիմել մասնագետների, եթե մարդը հասկանում է, որ ինքը գտնվում է «անընդհատ տեղեկատվական ճնշման տակ» ։
Ծանոթագրություններ
Կատեգորիա:Համացանցային մշակույթ Կատեգորիա:Տեղեկատվական հասարակություն Կատեգորիա:Համացանցային տերմինաբանություն Կատեգորիա:2010-ականներին կազմված բառեր Կատեգորիա:Համացանցային մանիպուլյացիա և քարոզչություն Կատեգորիա:Վնասակար սովորույթներ
Unaesthetic
Արտաքին հղումներ
Կատեգորիա:Հայկական մետալ խմբեր
Դավզար
Դավզար, գյուղ Արևմտյան Հայաստանում, Վանի վիլայեթի Բերկրիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կլեսի
Կլեսի (Clécy), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 1225 մարդ, բնակչության խտությունը` 49.74 մարդ/կմ²։ Բնակավայրը զբաղեցնում է 24.63 կմ² տարածք։
Աշխարհագրություն
Գտնվում է Փարիզ քաղաքից 210 կմ արևմուտք, Կան քաղաքից` 31 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Նովի Միր (այլ կիրառումներ)
Նովի Միր, կարող է վերաբերել՝
Քաղցկեղի ազգային ինստիտուտ
Քաղցկեղի ազգային ինստիտուտ (National Cancer Institute, NCI) ԱՄՆ Առողջապահության ազգային ինստիտուտի NIH բաժին, 11 բաժանմունքներից մեկը ։
Ինստիտուտի գործունեություն
Քաղցկեղի ազգային ինստիտուտը ԱՄՆ Առողջապահության և մարդկային ծառայությունների նախարարության կազմում է ։ NCI-ն համակարգում է ԱՄՆ-ի քաղցկեղի հետազոտության ազգային ծրագիրը, իրականացնում և աջակցում է հետազոտական ​​գործունեությանը։ Իրականացնում է ուսուցում, բժշկական տեղեկատվության տարածում և չարորակ նորագոյացությունների պատճառների, կանխարգելման, ախտորոշման և բուժման հետ կապված այլ աշխատանքներ, աջակցություն է ցուցաբերում քաղցկեղով հիվանդներին և նրանց ընտանիքներին ։ 2017 թվականի հունիսի 10-ից ինստիտուտի տնօրենն է եղել Նորման Շարփլեսը։ Քաղցկեղի ազգային ինստիտուտն ինքնուրույն իրականացնում է լայնածավալ հետազոտական ​​ծրագրեր Բեթեսդա քաղաքում, Մերիլենդ և իր Ֆրեդերիկ հաստատությունում՝ Ֆորտ Դետրիկում, որը գտնվում է Ֆրեդերիկում, Մերիլենդ ։ Բացի այդ, ինստիտուտը ֆինանսավորում է քաղցկեղի հետազոտողներին Միացյալ Նահանգների տարբեր շրջաններում ։
Արտաքին հղումներ
Կատեգորիա:1937 հիմնադրված կազմակերպություններ Կատեգորիա:Ուռուցքաբանություն Կատեգորիա:Անավարտ հոդվածներ Բժշկության մասին Կատեգորիա:ԱՄՆ-ի պետական գործակալություններ Կատեգորիա:ԱՄՆ-ի կառավարության գործադիր մարմին Կատեգորիա:ԱՄՆ-ի կառավարության գործակալություններ Կատեգորիա:ԱՄՆ-ի գիտական կազմակերպություններ
Կաստելնուովո Սկրիվիա
Կաստելնուովո Սկրիվիա  (Castelnuovo Scrivia, Castelneuv Scrivia), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 5564 մարդ (2008)։ Բնակչության խտությունը՝ 123 մարդ/կմ²։ Տարածքը կազմում է 45 կմ²։ Փոստային ինդեքս՝ 15053։ Հեռախոսային կոդ՝ 0131։
Կոմունայի հովանավոր սուրբն է Դեզիդերուս Լանգրցին (Desiderio di Langres)։ Տոնը նշվում է մայիսի 23-ին։
Եմիլովկա (ավան, Գոլովանևի շրջան)
Եմիլովկա (Ємилівка), ավան Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Եմիլովկա ավանում բնակվում էր 689 մարդ։ Բնակավայրը զբաղեցնում է 0,653 կմ² տարածք։ Բնակչության խտությունը կազմում էր 1055,13 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Գոլովանևի շրջանի բնակավայրեր Կատեգորիա:Ուկրաինայի ավաններ
Կաևա
Կաևա (Kaeva), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 15 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տամսալու շրջանի բնակավայրեր Կատեգորիա:Էստոնիայի գյուղեր
Լոխանի
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Ռևյակինո (քաղաքատիպ ավան, Յասնոգորսկի շրջան)
Ռևյակինո (Ревякино), քաղաքատիպ ավան Ռուսաստանի Տուլայի մարզի Յասնոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 3249 մարդ։
Արաբներ
Արաբներ (العرب ալ-արաբ), ժողովուրդ, որը բնակվում է Արաբական աշխարհում։ Նրանք հիմնականում ապրում են Արևմտյան Ասիայի, Հյուսիսային Աֆրիկայի, Սոմալի թերակղզու և Հնդկական օվկիանոսի կղզիների Արաբական երկրներում։
Մինչև Բարեպաշտ խալիֆների պետության (632–661 թթ.) հզորացումը, «Արաբ» կոչում էին Արաբական թերակղզու և Սիրիական անապատի կենտրոնական և հյուսիսային մասում ապրող յուրաքանչյուր մեծ քոչվոր Սեմիթական ժողովրդի ։ Ներկայումս արաբ կոչում են մեծ թվով մարդկանց, որոնց հայրենիքը Արաբական աշխարհն է, չնայած արաբերենը և արաբների մշակույթը սփռվել է Արաբական արշավանքների ժամանակ 7-րդ և 8-րդ դարերում և մեծ թվով ժողովուրդներ արաբացվել են    ։ Արաբները ստեղծեցին Բարեպաշտ խալիֆների (632–661 թթ.), Օմայյան (661–750 թթ.) և Աբբասյան (750–1258 թթ.) խալիֆայությունները, որոնց սահմանները արևմուտքում ձգվում էին մինչև Ֆրանսիայի հարավ, արևելքում` Չինաստան, հյուսիսում` Անատոլիա և հարավում` Սուդան։ Այն ամենամեծ ցամաքային կայսրություններից մեկն էր պատմության մեջ     ։ 20-րդ դարի սկզբին Առաջին համաշխարհային պատերազմից հետո Օսմանյան կայսրությունը վերացավ, որի տիրապետության տակ էր Արաբական աշխարհը Մամլուքների սուլթանությունից հետո 1517 թվականից  ։ Օսմանյան կայսրությունը մասնատվեց տարբեր պետությունների, այդ թվում ներկայիս արաբական պետությունների  ։ Արաբական լիգան հիմնադրվել է 1945 թվականի մարտի 22-ին ։
Արաբները բաժանվում են խմբերի ըստ կրոնական ուղղվածության և փորձառության։ Նախաիսլամական ժամանակաշրջանում արաբները դավանում էին հեթանոսական կրոններին։ Որոշ ցեղեր ընդունել էին Քրիստոնեություն կամ Հուդայականություն ։ Ներկայումնս արաբների 93%-ը դավանում է Իսլամ և կան մեծ թվով Քրիստոնեական փոքրամասնություններ ։ Արաբ մուսուլմանները հիմնականում պատկանում են Սուննի, երբեմն նաև՝ Շիա, Իբադի և Ալավինական ուղղություններին։ Քրիատոնյա արաբները հիմնականում հետևում են Արևելյան Քրիստոնեական եկեղեցիներին, ինչպիսիք են Հույն ուղղափառ եկեղեցիները կամ Հույն կաթոլիկ եկեղեցիները ։ Այլ ավելի փոքր կորնական փոքրամասնություններից են Բահաի հավատացյալները և Դրուզները։
Արաբները մեծ ազդեցությունն են ունեցել ժամանակակից և հնագույն աշխարհների տարբեր ոլորտների զարգացման մեջ, ինչպես օրինակ արվեստը և ճարտարապետությունը, լեզուն, փիլիսոփայությունը, դիցաբանությունը, էթիկան, գրականությունը, քաղաքականությունը, բիզնեսը, երաժշտությունը, պարը, կինոն, դեղագործությունը, գիտությունը և տեխնոլոգիան ։
Ծանոթագրություններ
Կատեգորիա:Արաբներ Կատեգորիա:Սեմական ազգեր Կատեգորիա:Ալժիրի ազգեր Կատեգորիա:Բահրեյնի ազգեր Կատեգորիա:Արևմտյան Սահարայի ազգեր Կատեգորիա:Պաղեստինի ազգեր Կատեգորիա:Հորդանանի ազգեր Կատեգորիա:Իրաքի ազգեր Կատեգորիա:Եմենի ազգեր Կատեգորիա:Կատարի ազգեր Կատեգորիա:Քուվեյթի ազգեր Կատեգորիա:Լիբանանի ազգեր Կատեգորիա:Լիբիայի ազգեր Կատեգորիա:Մավրիտանիայի ազգեր Կատեգորիա:Մարոկկոյի ազգեր Կատեգորիա:ԱՄԷ-ի ազգեր Կատեգորիա:Օմանի ազգեր Կատեգորիա:Սաուդյան Արաբիայի ազգեր Կատեգորիա:Սիրիայի ազգեր Կատեգորիա:Սուդանի ազգեր Կատեգորիա:Թունիսի ազգեր Կատեգորիա:Արաբական մշակույթ
Հայաստանի ժողովրդական նկարիչ
Հայաստանի Հանրապետության ժողովրդական նկարիչ, Հայաստանի պատվավոր կոչում։ Հիմնադրվել է 2002 թ. ընդունված «Գիտության, կրթության, ժուռնալիստիկայի, մշակույթի, արվեստի, առողջապահության, ֆիզիկական կուլտուրայի և սպորտի բնագավառներում Հայաստանի Հանրապետության պատվավոր կոչումների մասին» ՀՀ օրենքով։ Վերասահմանվել է 2004 թ. հունիսի 11-ին ՀՀ Ազգային ժողովի կողմից ընդունված, 2004 թ. հուլիսի 10-ին ՀՀ Նախագահի կողմից ստորագրված և 2004 թ. օգոստոսի 2-ին ուժի մեջ մտած «Հայաստանի Հանրապետության պատվավոր կոչումների մասին» ՀՀ օրենքով(օրենքն ուժը կորցրել է 2014 թ. օգոստոսի 9-ին)։ Կրկին վերասահմանվել է 2014 թ. հունիսի 21-ին ՀՀ Ազգային ժողովի կողմից ընդունված, 2014 թ. հուլիսի 18-ին ՀՀ Նախագահի կողմից ստորագրված և 2004 թ. օգոստոսի 9-ին ուժի մեջ մտած «Հայաստանի Հանրապետության պետական պարգևների և պատվավոր կոչումների մասին» ՀՀ օրենքով։
2002-2014 թթ.
2002-2014 թթ. Ժողովրդական նկարչի պատվավոր կոչումը շնորհվում էր կերպարվեստի ականավոր գործիչներին՝ գեղանկարչության, քանդակագործության, գծանկարչության, դիզայնի, թատերադեկորացիոն, դեկորատիվ-կիրառական արվեստի զարգացման, ինչպես նաև բարձրարժեք գեղարվեստական գործեր ստեղծելու, համընդհանուր ճանաչում ունենալու և բացառիկ վաստակի համար։
Ներկայումս
2014 թ. օգոստոսի 9-ից Հայաստանի Հանրապետության ժողովրդական նկարչի պատվավոր կոչումը շնորհվում է կերպարվեստի ականավոր գործիչներին՝ գեղանկարչության, քանդակագործության, գծանկարչության, դիզայնի, թատերադեկորացիոն, դեկորատիվ-կիրառական արվեստի զարգացման, ինչպես նաև բարձրարժեք գեղարվեստական գործեր ստեղծելու, համընդհանուր ճանաչում ունենալու և ծանրակշիռ վաստակի համար ։
Համաձայն ՀՀ Սահմանադրության 55-րդ հոդվածի 16-րդ կետի՝ կոչումը շնորհում է Հայաստանի Հանրապետության Նախագահը։ Պարգևատրման վերաբերյալ Նախագահը հրապարակում է հրամանագիր։
2002-2014 թթ.
2014 թ. օգոստոսի 9-ից Հայաստանի Հանրապետության Նախագահը շնորհում է պատվավոր կոչումներ անձնական նախաձեռնությամբ, նաև պատվավոր կոչումներ շնորհելու վերաբերյալ պաշտոնատար անձանց միջնորդությունների հիման վրա։ Այլ կերպ ասած, միջնորդություն ներկայացնել կարող է ոչ թե Կառավարությունը, այլ պաշտոնատար անձինք։
Ներկայումս
Հայաստանի Հանրապետության ժողովրդական նկարչի պատվավոր կոչում շնորհելու միջնորդությանը ներկայացվող պահանջները և միջնորդությունը ներկայացնելու կարգը, պատվավոր կոչումներ շնորհելու միջնորդություն ներկայացնելու իրավասություն ունեցող պաշտոնատար անձանց ցանկը հաստատում է Հայաստանի Հանրապետության Նախագահը։ ՀՀ Նախագահի 2014 թ. սեպտեմբերի 16-ի ՆՀ-396 հրամանագրի համաձայն, կոչումը շնորհելու միջնորդությունները ներկայացնում են Հայաստանի Հանրապետության վարչապետը, Հայաստանի Հանրապետության պետական մարմինների ղեկավարները, Երևանի քաղաքապետը՝ տվյալ մարմինների և Երևանի քաղաքապետարանի գործունեության ոլորտին առնչության դեպքում։ Տեղական ինքնակառավարման մարմինների ղեկավարները Հայաստանի Հանրապետության պատվավոր կոչումներ շնորհելու միջնորդությունները ներկայացնում են համապատասխան միջնորդություն ներկայացնելու իրավասություն ունեցող պաշտոնատար անձանց միջոցով ։
2014 թ. օգոստոսի 9-ից հետո հանձնվող շնորհագրի և կրծքանշանի նկարագրությունը և նմուշը, դրա վկայականի նմուշը, մեդալի շերտաձողիկի նկարագրությունը և նմուշը հաստատում է Հայաստանի Հանրապետության Նախագահը։
ՀՀ ժողովրդական նկարչի կրծքանշանը պատրաստված է բրոնզապատ պղնձից, բաղկացած է 2 տարրից՝ Հայաստանի Հանրապետության պետական դրոշի պատկերով ուղղանկյունաձև զոլակից և դրան կապօղակով ամրացված ութանկյունից։ Զոլակն ունի 25 մմ երկարություն և 10 մմ լայնություն, պատված է եռագույն սառը արծնով։ Ութանկյան տրամագիծը 36 մմ է։ Կրծքանշանի միջին մասում՝ անփայլ մակերեսի վրա զետեղված է տվյալ գործունեության ասպարեզը խորհրդանշող ցայտաքանդակ՝ 2 խաչաձևված վրձնով ներկապնակ՝ փայլեցված ողորկ մակերեսով։ Վերին մասում Արարատ լեռան ոճավորված ուրվագիծն է, ստորին հատվածում պատկերված է դափնու ճյուղ՝ ներքևում «ՀՀ ԺՈՂՈՎՐԴԱԿԱՆ ՆԿԱՐԻՉ» գրությամբ ։
Պատվո վճարը
Ժողովրդական նկարչի պատվավոր կոչման համար տրվում է ամենամսյա պատվովճար, որի կարգը և չափը սահմանում է Հայաստանի Հանրապետության կառավարությունը։ ՀՀ կառավարության 2014 թ. նոյեմբերի 27-ի որոշմամբ ժողովրդական նկարչի պատվավոր կոչման արժանացած անձանց ամսական պատվովճարի չափը սահմանվել է 40000 դրամ։ Պատվովճարը սահմանվում է ցմահ, եթե անձը «ժողովրդական» պատվավոր կոչումից չի հրաժարվել կամ չի զրկվել դատական կարգով ։
Կոչման շնորհման վիճակագրությունը
Կոչում ստացած բոլոր 15 անձինք տղամարդ են։ Ըստ տարեթվերի կոչումը շնորհվել է.
Հայաստանի Հանրապետության ժողովրդական նկարիչներ
Հիմնական հոդված՝ Հայաստանի Հանրապետության ժողովրդական նկարիչների ցանկը
Ծանոթագրություններ
Կատեգորիա:ՀՀ պատվավոր կոչումներ
Ակունք (Գեղարքունիքի մարզ)
Ակունք, գյուղ Հայաստանի Հանրապետության Գեղարքունիքի մարզի Վարդենիս համայնքում ։
Ծովի մակարդակից 1991 մետր բարձրության վրա։
Նախկինում Ղըրխբուլաղ անվանումով ընդգրկված է եղել Երևանի նահանգի Նոր Բայազետի գավառում։ Խորհրդային տարիներին մասն է կազմել Հայկական ԽՍՀ Նոր Բայազետի գավառի, 1930 թվականից` Վարդենիսի շրջանի։ Վերանվանվել է Ակունք 1935 թվականին ։ 1995 թվականից մտնում է ՀՀ Գեղարքունիքի մարզի մեջ։Պաշտոնական տեղեկատվության համաձայն՝ Ակունքը բարեկարգ գյուղ է, գազիֆիկացված, ապահովված խմելու և ոռոգման ջրով։ Ունի միջնակարգ դպրոց` հիմնանորոգված և ջեռուցվող, համակարգչային նոր տեխնոլոգիաներով հարուստ դասասենյակ։ Համայնքն ունի մշակույթի տուն, գրադարան, գործող մանկապարտեզ, առողջության առաջնային պահպանման կենտրոն։
Բնակչություն
Ըստ ՀՀ 2011 թ. մարդահամարի արդյունքների` Ակունքի մշտական բնակչությունը կազմել է 4443, առկա բնակչությունը` 4313 մարդ ։ Ըստ առկա տվյալների` 1873 թվականից ի վեր բնակեցված է հայերով, որոնց մի մասը հին բայազետցիներ են ։ Ակունքի բնակչության փոփոխությունը ժամանակի ընթացքում` ստորև.
Ծանոթագրություններ
Կատեգորիա:Գեղարքունիքի մարզի գյուղեր Կատեգորիա:Սոթք գավառի բնակավայրեր
Ֆուտբոլը Բոսնիա և Հերցեգովինայում
Ֆուտբոլը Բոսնիա և Հերցեգովինայում համարվում է ամենահայտնի սպորտաձևը։
Ազգային հավաքական
Բոսնիա և Հերցեգովինայի ֆուտբոլի ազգային հավաքականը կազմավորվում է Բոսնիա և Հերցեգովինայի ֆուտբոլային միության գլխավորությամբ։ Իր առաջին հաղթանակը տարել է 1996 թվականի նոյեմբերի 6-ին Իտալիայի հավաքականի դեպ ։ Հավաքականը ՖԻԲԱ ամենաբարձր վարկանիշը՝ 13-րդ հորիզոնական, գրանցել է 2013 թվականի օգոստոսին ։
Հավաքականը իր պատմության ընթացքում, որպես խոշոր առաջնություն, առաջին անգամ հանդես է եկել 2014 թվականին Բրազիլայի աշխարհի առաջնությանը ։ Հավաքականը այդ առաջնությանը անցկացրել է ընդամենը 3 խաղ՝ չկարողանալով անցնել խմբային փուլը՝ պարտվելով Արգենտինային ու Նիգերիային, հաղթելով Իրանին ։ Եվրոպայի առաջնությանը Բոսնիան երբեք չի մասնակցել. 2012 թվականին նա փոխարեն մասնակցել է Պորտուգալիան  , իսկ 2016 թվականին՝ Իռլանդիան, որը կրկին շրջանցել է Բոսնիա և Հերցեգովինայի հավաքականին։
Հավաքականի տնային մարզադաշտը Զենիցա քաղաքի Բիլինո Պոլեն է։
Ֆուտբոլի զարգացումը երկրում
Առաջին համաշխարհային պատերազմի սկզբին Սարաևոյում կային «Սլավիա», «Ջերզելեզ» («Սարաևյան») և «Մակկաբի» ակումբները, ինչպես նաև Բոսնիայի այլ քաղաքներում գործում էին ևս 20 ակումբ։ 1918 թվականին՝ Հարավսլավիայի Թագավորության կազմավորումից հետո, մի քանի լիգաներով մեկնարկել է նոր առաջնություն, և բարձրագույն դիվիզիոնում սկսել էին խաղալ երկու բոսնիական ակումբ։ 1920 թվականին հիմադրվել է Սարաևոյի ֆուտբոլային ենթաասոցիացիան որպես Բոսնիա և Հերցեգովինայի ֆուտբոլային միության իրավահաջորդ։ Հարավսլավիայի առաջնությունը շարունակվել է մինչև 1939-1940 թվականների մրցաշրջանը։ Պատերազմից հետո բոսնիական ակումբները խաղացել են Հարավսլավիայի Սոցիալիստական Ֆեդերատիվ Հանրապետության առաջնությունում։
Ակումբներ
Բոսնիա և Հերցեգովինայի առաջատար ակումբները համարվում են «Սարաևո», «Ժելեզնիչար» (Սարաևո) և «Վելեժ» (Մոստար)։ Նրանք խաղացել են Հարավսլավիայի առաջին և երկրորդ լիգաներում, հանդես են եկել Հարավսլավիայի գավաթում, իսկ Հարավսլավիայի հավաքականի կազմում հանդես են եկել բոսնիական աստղեր Վահիդ Հալիլհոջիչը, Սաֆետ Սուշիչը, Յոսիպ Կատալինսկին, Ֆարուկ Հաջիբեգիչը, Իվիցա Օսիմը, Ասիմ Ֆերհատովիչը, Բլաժ Սլիշկովիչը և Դուշան Բաևիչը ։
Ծանոթագրություններ
Կատեգորիա:Ֆուտբոլը Բոսնիա և Հերցեգովինայում
Ռուբենյանի բնդեռիկ
Ռուբենյանի բնդեռիկ, թերթիկաբեղավորների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Նկարագրություն
Ձվաձև, ուռուցիկ մարմնով, 9,5-13,5 երկարությամբ ոչ շատ մեծ բզեզ է։ Դարչնադեղնավուն մարմինը բաց գույնի է, առաջնամեջքը վերնաթևերից փոքր-ինչ մուգ է, գլուխը՝ դարչնակարմրավուն ։
Տարածվածություն
Հայաստանի էնդեմիկ տեսակ է։ Հայտնի է Արաքս գյուղի (Արմավիրի մարզ) և Արմաշ գյուղի շրջակայքում (Արարատի մարզ) ։
Էկոլոգիա
Ապրում է Արարատյան հարթավայրի աղուտներում։
Կենսաբանական առանձնահատկությունները հայտնի չեն։ Բզեզները դեպի լույսի աղբյուր են թռչում հունիսի երկրորդ կեսին և օգոստոսի սկզբին ։
Պահպանություն
Սահմանափակ արեալով հազվագյուտ տեսակ է։ Բնության պահպանության միջազգային Կարմիր ցուցակում գրանցված է որպես վտանգված տեսակ։
Թվաքանակը հավանաբար բարձր չէ (դեպի լույսի աղբյուր թռչում են մեկական առանձնյակներ) իսկ թվաքանակի փոփոխության միտումները բացահայտված չեն։
Սպառնացող վտանգներից են հողերի յուրացումը (այդ թվում նաև աղուտների մելիորացիան) և օգտագործումը լճակային տնտեսություններ ստեղծելու նպատակով։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կենդանիներ Կատեգորիա:Միջատներ Կատեգորիա:Վտանգված տեսակներ Կատեգորիա:Էնդեմիկ կենդանիներ Կատեգորիա:ՀՀ Կարմիր գրքում գրանցված կենդանիներ
(5348) Կենոգուչի
(5348) Կենոգուչի (Kennoguchi), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 16-ին Տակուո Կոջիմայի կողմից Չիյոդայում ։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Տակուո Կոջիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եմիլովկա (գյուղ, Գոլովանևի շրջան)
2001 թվականի տվյալներով Եմիլովկա գյուղում բնակվում էր 833 մարդ։ Բնակչության խտությունը կազմում էր 762 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Գոլովանևի շրջանի բնակավայրեր Կատեգորիա:Ուկրաինայի գյուղեր
Օխտը եղցի (Դաշկեսանի շրջան)
Օխտը եղցի (նաև՝ Ուղտի եղցի, Քարահերձ), հայկական առաքելական եկեղեցական համալիր, ներկայումս՝ Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Դաշկեսանի շրջանի Շահումյան գյուղից 2,5 կմ հյուսիս-արևմուտք, Չարեք բերդից 3,5 կմ հարավ-արևելք, Ուղտի քար ժայռի մեջ ։
Պատմություն
Հիշվում են 1320-ականների վերջերի անցքերի առնչությամբ, երբ թշնամիներից հալածական ու աստանդական դարձած Աղվանից Հովհաննես կաթողիկոսը (1195-1235)՝ որպես ժամանակավոր և ապահով նստավայր, ընտրել էր Չարեքաբերդի մերձակայքում գտնվող քարանձավները.
Ամենայն հավանականությամբ, ճիշտ այդ ժամանակաշրջանում էլ կերտվել են այն կիսաժայռափոր և ժայռափոր մատուռներն ու եկեղեցիները, որոնց մասին Մակար եպիսկոպոս Բարխուտարեանցը 19-րդ դարի վերջիննշել է.
Ծանոթագրություններ
Կատեգորիա:Փիփ գյուղի վանքեր և եկեղեցիներ Կատեգորիա:13-րդ դարի հայկական վանքեր և եկեղեցիներ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Սպենդիարյան փողոց (այլ կիրառումներ)
Սպենդիարյան փողոց հասկացությունը կարող է վերաբերել.
Թոմաս Մալթուս
Թոմաս Ռոբերտ Մալթուս (Thomas Robert Malthus, ), անգլիացի տնտեսագետ, քահանա։
Կենսագրություն
Ավարտել է Քեմբրիջի համալսարանի Ջեզուսկոլեջը (1788), ստացել աստվածաբանի գիտական աստիճան (1793)։ 1805-1834 թվականին Արևելա-Հնդկական ընկերության քոլեջի ժամանակակից պատմության և քաղաքատնտեսության ամբիոնի պրոֆեսոր։ Մալաթուս բուրժուականացած հողատեր-ագնվականության գաղափարախոսն էր, գռեհիկ քաղաքատնտեսության հիմնադիրներից։ «Քաղաքատնտեսության սկզբունքներ» (1819) աշխատության մեջ նա հակադրվել է Դ. Ռիկարդոյի արժեքի աշխատանքային տեսությանը և պնդել, որ արժեքը որոշվում է արտադրության ծախսերով, իսկ շահույթի աղբյուրը ոչ թե աշխատանքն է, այլ կապիտալը։ Արտադրության զարգացման համար կարևորել է շահույթի իրացման պրոբլեմը։ Ըստ Մալաթուսի, եթե հասարակությունը կազմված լիներ միայն բանվորներից ու կապիտալիստներից, ապա շահույթն իրացվել չէր կարող, քանի որ բանվորները ձեռք են բերում անձնական սպառման առարկաների մի մասը, իսկ կապիտալիստների կողմից շահույթի իրացումը կնշանակի հարստության փոխադրում մի գրպանից մյուսը։ Այս պրոբլեմը, իբր, լուծում են անարտադրողական դասերը (հողատերեր, հոգևորականներ, զինվորականներ), որոնք իրենց եկամուտներով իրացնում են շահույթը և ապահովում վերարտադրության բնականոն ընթացքը։ Մալաթուս առավել հայտնի է «Ազգաբնակչության տեսության փորձ» (1798) աշխատությամբ, որտեղ աշխատավորների թշվառության պատճառը համարել է «մարդկանց բացարձակ ավելացումը», «ազգաբնակչության բնական օրենքները»։
Ծանոթագրություններ
Կատեգորիա:Անգլիացի տնտեսագետներ Կատեգորիա:Անգլիացի քահանաներ Կատեգորիա:Քեմբրիջի համալսարանի շրջանավարտներ Կատեգորիա:19-րդ դարի տնտեսագետներ Կատեգորիա:19-րդ դարի անգլիացի գրողներ Կատեգորիա:Քաղաքական տնտեսագիտություն Կատեգորիա:Օքսֆորդի համալսարանի շրջանավարտներ Կատեգորիա:Անգլիացի մաթեմատիկոսներ Կատեգորիա:Անգլիացի գիտնականներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Լիկանի
Լիկանի (ლიკანი), ավան Վրաստանում, տեղակայված Վրաստանի մայրաքաղաք Թբիլիսիից 160 կմ արևմուտքում գտնվող Բորժոմի կիրճում, Բորժոմի քաղաքի արևմտյան ծայրամասում։ Լիկանին հարակից է Բորժոմ-Խարագաուլի ազգային պարկին և հանդիսանում է լեռնային հայտնի առողջարաններից մեկը։
Ձմեռը մեղմ է և ոչ այնքան ձյունառատ, −2,0 °C միջին ջերմաստիճանով, ամառը տաք է, միջին ջերմաստիճանը՝ 20-25 °C: Լիկանի պարկը լայնորեն օգտագործվում է որպես առողջարանային ռեկրեացիոն գոտի, գերակշռում են կաղնիները և փշատերև ծառերը, բաղադրությամբ Բորժոմի հանքային ջրին մոտ հանքային աղբյուրները։
Լիկանիում տեղակայված են մի քանի կարևոր պատմական օբյեկտներ, որոնց թվում են եռանավ բազիլիկը (8-9 դարեր) և Ռոմանովների պալատը (1892-1895)։ Նրա ճարտարապետը հանդիսանում է Լեոնտի Նիկոլաևիչ Բենուան։ Պալատը կառուցվել է Կուր գետի ափին և սկզբում նախատեսվել էր որպես մեծ իշխան Նիկոլայ Միխայլովիչի՝ քաղաքից դուրս գտնվող պալատ։
Խորհրդային ժամանակաշրջանում Լիկանի նստավայրը անցել է պետության սեփականության ներքո, և այնտեղ հաճախ էին հանգստանում խորհրդային պետության առաջին դեմքերը, այդ թվում՝ Իոսիֆ Ստալինը։
Անկախ Վրաստանում պալատը գործում է որպես Վրաստանի նախագահի ամառային նստավայր։ Լիկանի հանգստի համալիրը, ներառյալ խորհրդային ժամանակաշրջանի առողջարանը, 2006 թվականի ապրիլին ձեռք է բերվել Ղազախստանի պետական KazMunayGas պետական էներգետիկ ընկերության կողմից, որը խոստացել էր տարածքը զարգացնել և դարձնել միջազգային զբոսաշրջային կենտրոն ։
Արտաքին հղումներ
Կատեգորիա:Վրաստանի առողջարաններ Կատեգորիա:Վրաստանի բնակավայրեր
Կաևեռե
Կաևեռե (Kaevere), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 19 մարդ։
Ջունիոր
Ջունիոր (Junior - թարգմանաբար նշանակում է «կրտսեր»), ամերիկացի ռեժիսոր Այվան Ռայտմանի կատակերգական ֆիլմը, նկարահանվել է 1994 թվականին։ 1995 թվականին ֆիլմը անվանակարգվել է «Օսկար» մրցանակի, «Լավագույն երգ» անվանակարգում։
Կաևեռե
Արտաքին հղումներ
Կատեգորիա:Էստոնիայի Լյաենեմաա նահանգի Ռիդալա շրջանի բնակավայրեր Կատեգորիա:Էստոնիայի գյուղեր
Ջունիոր
Սյուժե
Բժիշկ Ալեքս Հեսը (Առնոլդ Շվարցենեգեր) և Լարի Արբոգաստը (Դենի Դե Վիտո) աշխատում են հղիության ընթացքում վիժման խնդրի վրա։ Նրանք փորձարկում են «Էքսպեկտան» (Expectane) անվանումով փորձնական դեղամիջոցը։ Կապիկների վրա փորձարկումներն արդեն ավարտվել են։ Փորձային էգը, որը մինչ այդ ունեցել էր մի քանի վիժումներ, հաջողությամբ պտուղը կրում է մինչև ծննդաբերություն՝ ընդունելով դեղամիջոցը։ Եկել է հաջորդ փուլի ժամանակը՝ փորձարկումը մարդկանց վրա։ Սակայն հսկողական խորհուրդը, իսկ այնուհետև նաև լաբորատորիայի ղեկավարը՝ Նոա Բեյնսը, (Ֆրենկ Լանջելա), մերժում են նախագիծը։ Ալեքսը զրկվում է իր լաբորատորիայից և պատրաստվում է վերադառնալ Եվրոպա, որպեսզի այնտեղ սկսի հետազոտությունները։ Նրա լաբորատորիան զբաղեցնում է մեկ այլ գործընկերուհի՝ բժիշկ Դիանա Ռեդինի (Էմմա Թոմփսոն), ով զբաղվում է դոնորական ձվաբջիջիների սառեցման ուղղությամբ փորձարկումներով։
Այժմ՝ մի քանի շաբաթվա ընթացքում, Ալեքսը պետք է ընդունի «Էքսպեկտանը» յուրաքանչյուր 4 ժամը մեկ, որպեսզի նրա օրգանիզմը չվանի էմբրիոնը, որից հետո փորձարկումը կհամարվի հաջողված։ Սակայն հղիության ընթացքում օրգանիզմի հորմոնալ դաշտը նրա մոտ առաջացնում է խորը մայրական զգացմունքներ, և երբ փորձարկումը համարվում է հաջողված, նա շարունակում էր «Էքսպեկտան» ընդունել Լարիից գաղտնի։
Երբ արդեն անհնար էր թաքցնել ակնհայտ մեծացած փորը, ամեն ինչի մասին գլխի ընկած Լարին Ալեքսին վերադարձնում է իր տուն, որպեսզի նրան թաքցնի լաբորատորիայի ղեկավար Բեյնսի սրատես աչքից։ Սակայն վերջինս, ստուգելով հաշիվները, դուրս գրված բժիշկ Ռեդինի լաբորատորիայի դեղամիջոցների բաղադրամսերի համար, համոզվում է, որ լաբորատորիա առաջվա պես ներմուծվում են «Էքսպեկտանի» արտադրության համար բաղադրամասեր։ Բայնսը գաղտնի թափանցում է Լարիի տուն, Ալեքսի սենյակ և գողանում է «Էքսպեկտանի» փորձասրվակը, որպեսզի անալիզ անցկացնի։
Զուգահեռաբար հարաբերություններ են զարգանում Ալեքսի և Դիանայի միջև։ Նրանք միմյանց հանդեպ ուժեղ զգացմունքներ են տածում և քիչ էր մնում՝ մտնեին ինտիմ հարաբերությունների մեջ։ Նրանց ընդհատում է Լարիի նախկին կին Անջելան (Պամելա Ռիդ), նույնպես հղի, սակայն այլ տղամարդուց, ում երեխան պետք չէ։ Ալեքսը որոշում է իր երեխային անուն տալ և անվանում է Ջունիոր, քանի որ այդ անունը հարմար է ինչպես տղայի, այնպես էլ աղջկա համար։ Լարին, իմանալով այդ մասին, պատահաբար խոստովանում է, որ ձվաբջիջը, որը նրանք բեղմնավորել են և տեղադրել Ալեքսի օրգանիզմի մեջ, եղել է Ջունիոր անունով ձվաբջջի փորձասրվակի մեջ, զարմանալով նման զուգադիպմանը։ Ժամադրության ժամանակ Դիանան Ալեքսին պատմում է, որ սկսել է սառեցման փորձարկումները և որպես առաջին օգտագործել է իր ձվաբջիջը՝ այն անվանելով Ջունիոր։ Ալեքսը հասկանում է, թե ինչ է կատարել Լարին։
Լարին, Ալեքսին դիմահարդարելով կնոջ տեսքով, նրան թաքցնում է հղիների համար մերձքաղաքային հանգստավայրում։ Ալեքսը ամեն ինչ խոստովանում է Դիանային, չէ որ, փաստացիորեն կրում է իրենց համատեղ երեխային։ Դիանան ներում է նրան, և նրանք հաշտվում են, ծրագրավորելով իրենց հետագա համատեղ կյանքը։ Որոշ ժամանակ անց սկսվում են կծկացավերը։ Լարին ընդունելության համար փակում է իր բեղմնավորման կլինիկան, որպեսզի հանգիստ պայմաններում իրականացնի Ալեքսի կեսարյան հատումը։ Սակայն հավաքարարներից մեկը, ով աշխատում էր Բեյնսի համար, նրան հաղորդում է, որ կլինիկայում պատրաստվում է ինչ-որ տարօրինակ բան։ Բայնսը հավաքում է թղթակիցների ամբոխ և համալսարանի ռեկտորին և նրանց տանում Լարիի կլինիկայի մուտքի մոտ։ Սակայն Լարին Ալեքսին մտցնում է գաղտնի մուտքով, իսկ գլխավոր մուտքի մոտ անձամբ բերում է հղի Անջելային։ Թղթակիցները, իրենց խաբված զգալով, հեռանում են, իսկ համալսարանի ռեկտորը հեռացնում է Բեյնսին։
Ալեքսի ծննդաբերության ժամանակ կծկացեվեր են սկսվում նաև Անջելայի մոտ։ Երեխաները լույս աշխարհ են գալիս համարյա միաժամանակ։ Ալեքսի և Դիանայի մոտ աղջիկ է ծնվում, իսկ Անջելայի մոտ տղա։ Լարին Անջելային առաջարկում է ամեն ինչ սկսել նորից և որդեգրում է երեխային։
Մեկ տարի անց նրանք բոլորը միասին հանգստանում են օվկիանոսի ափին։ Դիանան արդեն հղի է իր և Ալեքսի համար երկրորդ երեխայով։ Նա ասում է, որ Լարիին և Անջելային նույնպես պետք է երկրորդ երեխան։ Սակայն Անջելան չի համաձայնվում՝ ասելով, որ երկրորդ անգամ գնալ հղիության նրա համար չափազանց ծանր կլինի։ Ալեքսը ակնարկում է, որ դա պարտադիր չէ, որ լինի Անջելան։ Լարին, հասկանալով, թե ուր է հանգում Ալեքսը, վերցնում է տղայի ձեռքը և փախչում է նրանցից։ Բոլորով միասին ծիծաղում են և հասնում Լարիին՝ նրան համոզելով հղիությունը փորձարկել իր վրա։
Զորի Բալայան
Զորի Հայկի Բալայան, հայ գրող, հասարակական և քաղաքական գործիչ, սպորտի մասնագետ, սպորտային բժիշկ, լրագրող և ճանապարհորդ։ ԽՍՀՄ սպորտի վարպետ (1967): ԽՍՀՄ գրողների միության անդամ 1972 թվականից։ ԽՄԿԿ անդամ 1974 թվականից։ Բալայանի գրական ծածկանունն էր Հայկ Ղարաբաղցի։ Հայտնի է որպես Ղարաբաղյան շարժման ակտիվ մասնակից։
Կենսագրություն
Ծնվել է 1935 թվականի փետրվարի 10-ին, Ստեփանակերտում։ 1953-1957 թվականներին ծառայել է բալթիական նավատորմում։ 1963 թվականին ավարտել է Ռյազանի Ի. Պ. Պավլովի անվան բժշկական ինստիտուտի բուժական ֆակուլտետը։ 1963-1973 թվականներին Կամչատկայում աշխատել է որպես բժիշկ։ 1967 թվականին, իր երկու ընկերների հետ, «Վուլկան» և «Հեյզեր» նավակներով Կամչատկայից Օդեսա է հասել, անցնելով 22 հազար կիլոմետր տարածություն։ 1970 թվականին Կամչատկայից կտրել է Խաղաղ օվկիանոսը, հասել Ատլանտյան օվկիանոս։ 1973 թվականի ձմռանը շնասահնակով կտրել-անցել է Կամչատկայի և Չուկոտկայի տունդրաները, հասել մինչև Հյուսիսային օվկիանոս։ 1973-1975 թվականներին աշխատել է բուժական ֆիզկուլտուրայի հանրապետական դիսպանսերում (Երևան) ։
Եղել է «Լիտերատուրնայա գազետա» թերթի սեփական թղթակիցը Հայաստանում, «Բայկալյան շարժում», միջազգային էկոլոգիական կազմակերպության համանախագահ։ Հայ դատի և Արցախի հարցի արդար լուծմանը զինվորագրվել է 20-րդ դարի 1960-1970-ականներին։ Իր հեղինակած «Օջախ» գրքում անդրադարձել է Հայաստանի, Նախիջևանի և Արցախի թեմային, որի համար հարձակումների է ենթարկվել ոչ միայն թուրք-ադրբեջանական պատմաբանների, այլև ԼՂԻՄ մարզկոմի ադրբեջանամետ ղեկավարության կողմից։